Calendarium republicanum Francicum
Calendarium republicanum Francicum (Francice calendrier républicain) est calendarium tempore rerum novarum Francicarum institutum, quod in Francia in usu erat ab anno 1793 usque ad 1805. Consilium erat systematis numerici decimalis adhibendi et verborum religiosorum vitandorum. Initio anni erat die 22 Septembris, aequinoctio autumno in hemisphaerio boreali. Calendario duodecim menses erant, et unusquisque mensis tres decades dierum (id est 3 × 10 dies) habebat.